หุ้น5ต.ค.ปิดบวก7 จุด
หุ้นไทยสวิงเช้าไล่-บ่ายทุบ ดัชนีขยับบวกปิด 862.65  จุด เพิ่มขึ้น 7.20 จุด มูลค่าซื้อขาย 21,921.45 ล้านบาท
5 ต.ค. 2554

หุ้นไทยสวิงเช้าไล่-บ่ายทุบ ดัชนีขยับบวกปิด 862.65  จุด เพิ่มขึ้น 7.20 จุด มูลค่าซื้อขาย 21,921.45 ล้านบาท




ภาวะการลงทุนหุ้นไทยวันที่ 5 ต.ค. ฟื้นตัวบวกได้ จากแรงซื้อหุ้นกลุ่มหลักพลังงาน ธนาคาร และสื่อสาร  ซึ่งได้รับผลจิตวิทยาจากดัชนีดาวโจนส์สหรัฐที่ปรับตัวขึ้นกว่า  153 จุด และตลาดหุ้นยุโรป เปิดตลาดปรับตัวขึ้น ส่งผลให้ดัชนีหุ้นไทย อยู่ในแดนบวกตลอดทั้งวัน ขึ้นไปสูงสุด 873.85 จุด เพิ่มขึ้น 18.4 จุด และช่วงบ่ายถูกขายทำกำไรออกมากดดัชนีไปต่ำสุด 857.11 จุด บวกเพียง 1.66 จุด  ก่อนมาปิดตลาดที่ 862.65 จุด เพิ่มขึ้น 7.20 จุด มูลค่าซื้อขาย  21921.45 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก1. PTT   ปิด 250 บาท เพิ่มขึ้น 8 บาท มูลค่าซื้อขาย 2,395.51 ล้านบาท2. KTB   ปิด 13.30 บาท ไม่เปลี่ยนแปลง  มูลค่าซื้อขาย 1,339.63 ล้านบาท3. KBANK  ปิด 105.50 บาท เพิ่มขึ้น 1 บาท มูลค่าซื้อขาย 1,145.37 ล้านบาท4. SCB  ปิด 97.25 บาท เพิ่มขึ้น 0.50 บาท มูลค่าซื้อขาย 1,070.58 ล้านบาท5. PTTCH  ปิด 90.75 บาท ลดลง 1 บาท มูลค่าซื้อขาย 1,069.87 ล้านบาท
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า ทิศทางตลาดวันพรุ่งนี้ ( 6 ต.ค. ) บวกได้เล็กน้อย ดัชนีมีแนวต้าน 885 จุด และแนวรับไม่ควรหลุด 850 จุด  ในช่วงก่อนกลางเดือนต.ค.นี้ ระหว่างรอผลการอนุมัติเงินช่วยเหลือกรีซรอบที่ 6 มูลค่า 8 พันล้านยูโร